Микеланджело Буонароти
О, вие, на които са угодни…

Превод от италиански: Драгомир Петров, 1970

chitanka.info

О, вие, на които са угодни…[0]

— О, вие, на които са угодни

сълзите от света незаплатени!

От обич още ли сте угнетени,

или в смъртта си вече сте свободни?

— В селенията непреходни

покоят ни е вън от времената;

ний любим без плача и завистта.

— С изгода в друг живот, върху земята

подхожда да сме в неизбродни

тегла — слуги на Любовта.

Ако ли влюбените са чада

небесни, а светът към тях — студен,

защо със любовта си съм роден?

За да живея дълго? Туй ме днес смущава.

Ако си служил, малкото на много става.

[0] Мадригалът представлява кратък диалог между поета и душите на блажените, които се радват за своето освобождение от мъките на земната любов. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.